बहुजन समाज पार्टी प्रमुख मायावती और समाजवादी पार्टी मुखिया अखिलेश यादव अब किसी सदन के सदस्य नहीं होंगे। सपा अध्यक्ष का विधान परिषद सदस्य का कार्यकाल शनिवार को समाप्त हो रहा है। 17 वर्ष बाद ऐसा पहली बार होगा जब अखिलेश किसी भी सदन के सदस्य नहीं रहेंगे। उल्लेखनीय है कि बसपा प्रमुख मायावती भी इस समय किसी सदन की सदस्य नहीं हैं। उन्होंने पिछले वर्ष राज्यसभा की सदस्यता से इस्तीफा दे दिया। उत्तर प्रदेश में सपा और बसपा के बीच गठबंधन है।